چین‌ین اورتا قروبون‌دکی هوبئی ایالتینده، ساچ‌لاری، قاشی و اوز شک‌لی پوزولمامیش 500 ایللیک قادین جسدی تاپیلدی.
چین کومونیست پارتیسی‌نین رسمی نشر اورقانلاریندان‌ گلوبال تایمز قزئتی‌نین خبرینه گؤره، مینگ دیناستی دؤورونه عایید قبیرده اوّل، جسدله بیرلیکده 2 یورغان و بیر یاستیق و 20 قدر ایپک پالتار ده تاپیلدی.
شیشوو موزه و مدنیت ایداره‌سی باشقان کؤمکچی‌سی پینگ تاو، چیخاریلان قادین جسدی‌نین ساچ و دیش‌لرین‌دن ائدیلن تست‌لرله 60 یاشیندا اؤلدوگونون تخمین ائدیلدیگینی، لاهیتته‌کی جسدین اوزرین‌دکی ایپک پالتارلارین، جسدین ضرر گؤرمه‌سینی مانع تؤرتدیگینی قید ائتدی.
پینگ، قبیرده اوّل هر هانسی بیر یازی‌لی ایفاده‌یه راستلانیلمادیغینی، قادین‌ین شخصیتینه دایر هئچ بیر معلوماتا چاتا بیلمدیک‌لرینی ایفاده ائتدی.
جسدین، پالتارلار و قیمت‌لی لل-جواهیرات‌لی دفنین‌دن، مینگ خاندان دؤورونده مشهور بیر اینسان اولدوغونو ایفاده ائدن پینگ، شخصیت تثبیتینه یؤنلیک ایشلرین داوام ائتدیگینی سؤیله‌دی.
